recursal/SuperWikiNEXT-32B huggingface dataset:
**היפורתודוס מיסטקינוס** (שם מדעי: ***Hyporthodus mystacinus***) הוא מין של דג גרם ממשפחת הדקריים ותת-משפחת הדקרים. הוא מצוי בטבע במערב האוקיינוס האטלנטי וגם במזרח האוקיינוס השקט. זהו מין השוכן בעומקים של 100 עד 400 מטר מתחת פני הים.

דקר זה יכול להגיע לאורך של 160 ס"מ לזכרים ו-100 ס"מ לנקבות ויכול להגיע למשקל מרבי של 107 ק"ג. הדג בעל גוף עגלגל עם ראש גדול ושרירי בעל לסתות בולטות, מעט מופנות מטה והוא בעל עיניים קטנות. סנפיר הגב מכיל רעמת סנפיר פרוקה נמוכה וסנפירי השת גבוהים יותר וקרובים לזנב השרירי והמעוגל. הדקר בעל גוני חום-שוקולד עם פסים בהירים לרוחבו והצעירים כהים יותר ובעלי פס שחור לצד הזנב. הזכרים מעט יותר גדולים מהנקבות.

הדקר מצוי בטבע לאורך מערב האוקיינוס האטלנטי בין קרוליינה הצפונית ודרומה לפלורידה, מפרץ מקסיקו והים הקריבי שלחופי איי בהאמה וברמודה ודרומה עד לריו דה ז'ניירו בברזיל. הוא נפוץ גם במזרח האוקיינוס השקט לחופי אקוודור ואי הקוקוס שבקוסטה ריקה ואף באיי גלאפגוס.

מין זה שוכן לרוב לאורך המדפים היבשתיים של אמריקה והוא ניזון מדיונונים, דגים אחרים וסרטנים. הוא לא נידוג באופן מסחרי מאחר שהוא מצוי בעומק רב יחסית לדקרים אחרים.

קישורים חיצוניים
----------------

ויקישיתוף מדיה וקבצים בנושא **היפורתודוס מיסטקינוס** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* FB
* NCBI
* GBIF
 |

הערות שוליים
------------

1. ↑  היפורתודוס מיסטקינוס באתר הרשימה האדומה של IUCN
**אוניברסיטת הפיליפינים** (בספרדית: **Unibersidad ng Pilipinas**) היא מערכת אוניברסיטאות ממשלתיות שפועלת משנת 1908 בפיליפינים.

היסטוריה
--------

בשנת 1908 פורסם צו ממשלתי על הקמת אוניברסיטה ממשלתית. במערכת שולב בית ספר לרפואה שהתחיל לפעול עוד בשנת 1905. תוך זמן קצר הוקמו מחלקות לאמנויות, חקלאות, משפטים, הנדסה ועוד. בשנת 1939 החלה בנייה של קמפוס "דילימן" המרכזי בקזון סיטי. במהלך מלחמת העולם השנייה רוב הפקולטות נסגרו. פקולטה לרפואה הייתה בין הבודדות שהמשיכו לפעול. בתקופה זו מונתה לפרופסור בפקולטה הונוריה אקוסטה סיסון, שהייתה האישה הרופאה הראשונה בפיליפינים.

בשנת 1949 הנהלת האוניברסיטה עברה ממנילה לקמפוס מרכזי בדילימן. במהלך שנות ה-50 של המאה ה-20 הוקמו קמפוסים ופקולטות חדשות. נכון לשנת 2022 המערכת כוללת 8 אוניברסיטאות הפזורות בשטח המדינה ונבנו 17 קמפוסים.

בין בוגרי האוניברסיטה שבעה נשיאי פיליפינים, פוליטיקאים, אמנים ומדענים בולטים. העיתונאית מריה רסה, שקיבלה פרס נובל לשלום, נמנית עם בוגרי האוניברסיטה. בדירוג QS של אוניברסיטאות בעולם המוסד נכלל בין ה-400 הטובות בעולם.

האוניברסיטה פועלת כמוסד עצמאי וסדר בשטח הקמפוס נשמר על ידי כוחות ביטחון של האוניברסיטה. לכוחות המשטרה אין גישה לשטח האוניברסיטה.

קישורים חיצוניים
----------------

ויקישיתוף מדיה וקבצים בנושא **אוניברסיטת הפיליפינים** בוויקישיתוף
* 

* אתר האינטרנט הרשמי של אוניברסיטת הפיליפינים
* אוניברסיטת הפיליפינים, ברשת החברתית פייסבוק

* אוניברסיטת הפיליפינים, ברשת החברתית טוויטר

* אוניברסיטת הפיליפינים, ברשת החברתית אינסטגרם

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007269381705171
* BnF: cb125525664 (data)
* GND: 252648-7
* ISNI: 0000 0000 9950 521X
* LCCN: n79003966
* MusicBrainz: 9af7e180-1fe7-42b2-b127-d15d6345e6f2
* SUDOC: 034811559
* VIAF: 151248827
* WorldCat: lccn-n79003966

 |
**מולי קרמר** (בגרמנית: **Molly Cramer**‏; 25 ביוני 1852 – 18 בינואר 1936) הייתה ציירת פרחים, נוף ודיוקן גרמנית. מאומנת במסורת ההולנדית הישנה, היא פנתה לאימפרסיוניזם בשנותיה האחרונות.

קורות חייה
----------

מולי קרמר הגיעה ממשפחת סוחרים עשירה בהמבורג. יחד עם אחותה, הציירת הלן קרמר, היא יכלה להתחיל להתאמן כציירת רק לאחר מות אביה בשנת 1882. המורה הראשון שלה היה האמן מהמבורג תיאובלד ריפסל, ואחריו הציירים קרל רודק והינריך ראג'. בשנת 1890 נסעה לאנטוורפן להתאמן אצל אג'ן יורס, שלימד במסורת בית הספר ההולנדי. בעיקר ציירה איתו טבע דומם פרחוני.

כשחזרה להמבורג היא משכה את תשומת לבו של מנהל הגלריה לאמנות אלפרד ליכטוורק כציירת פרחים ופירות. בהתאם לכוונותיו של ליכטוורק היא עבדה בעיקר עם הצומח המקומי במקום לשחזר את הצומח מזרי פרחים מלאכותיים או מיובשים המשמשים לקישוט, שהיו פופולריים בסגנון עיצוב הפנים של הנס מקרט.

קרמר הציגה את עבודותיה בארמון לאמנויות יפות ובניין האישה בתערוכה הקולומביאנית העולמית בשנת 1893 בשיקגו, אילינוי.

משנת 1898, קרמר הפנתה את תשומת לבה לנושאים חדשים ועבדה על נופים ודיוקנאות. הסגנון שלה הפך לאימפרסיוניסטי. עם זאת, טבע דומם פרחוני נותר עדיין במוקד עבודתה.

בעזרת ליכטוורק, קרמר ואחותה התוודעו לציירים צעירים יותר בהמבורג כמו ארנסט איטנר, ארתור איליס ופול קייזר, שהקים את מועדון האמנים בהמבורג בשנת 1897. שתי האחיות קרמר הציגו יחד את ציוריהן, אך לא היו חלק ממועדון האמנים.

במקביל, בית האחיות קרמר הפך למקום מפגש של אמנים וחובבי אמנות. בנוסף, מולי קרמר קידמה אמנים צעירים בקניית יצירותיהם ומימנה גם סיורים לימודיים עבור ארנסט איטנר.

קרמר הציגה את ציוריה במוסקבה, בודפשט, לונדון ושיקגו.

לקראת סוף חייה סבלה מירידה ברמת חייה ונאלצה למכור ציורים מהאוסף שלה. בסופו של דבר היא גרה עם קרוב משפחה צעיר יותר ונפטרה ב-18 בינואר 1936 בהמבורג.

המצבות של הלן ומולי קרמר נמצאות בבית העלמין בהמבורג אוהלדורף בגן האישה.

גלריה
-----

* בוסתן פורח בוסתן פורח
* גן בחורף גן בחורף
* סוף הקיץ סוף הקיץ
* גרניום גרניום
* קציר התירס קציר התירס
* עגבניות וטבע דומם עגבניות וטבע דומם
* קיץ קיץ

קישורים חיצוניים
----------------

ויקישיתוף מדיה וקבצים בנושא **מולי קרמר** בוויקישיתוף

הערות שוליים
------------

1. ↑  **Die Kunst der Höchstleistung**, Vienna: Springer Vienna, עמ' 199–202, מסת"ב 978-3-211-29129-0
2. ↑  German Women Painters: 1893 Exposition--page 1, arcadiasystems.org

|  |  |
| --- | --- |
| בקרת זהויות עריכת הנתון בוויקינתונים | 
* GND: 116710098
* RKD: 18966
* ULAN: 500043379
* VIAF: 64764732
* WorldCat: viaf-64764732

 |
**אוניברסיטת האיטי** (בעבר: **האוניברסיטה הממלכתית של האיטי**) היא אוניברסיטה ציבורית הממוקמת בפורט-או-פרנס, בירת האיטי. האוניברסיטה היא אחת מממוסדות ההשכלה הגבוהה היוקרתיים והגדולים ביותר בהאיטי.

לאוניברסיטה יש הוצאת ספרים פרטית שנפתחה בשנת 2006. מטרת ההוצאה היא לקדם את מחקרים אקדמיים שנערכים במקום, באמצעות פרסום והפצת טקסטים מדעיים, גיוון המשאבים התיעודיים לקהילה האקדמית והציבור הרחב ושיפור ההשכלה האוניברסיטאית.

עד שנת 2014 הדפיסה ההוצאה 70 מאמרים מדעיים.

היסטוריה
--------

בשנות ה-20 של המאה ה-19 שירתו את מרבית תושבי האזור שתי מכללות, לרפואה ולמשפטים. בשנת 1942 התאחדו שתי המכללות והפכו לאוניברסיטת האיטי.

בשנת 1960 הסמיכה ממשלתו של פרנסואה דובליה את האוניברסיטה לאוניברסיטה ממשלתית, ושינתה את שמה ל"האוניברסיטה הממלכתית של האיטי".

בשנת 1981 למדו 4,099 סטודנטים באוניברסיטת האיטי, מתוכם 26% בפקולטה למשפטים וכלכלה, 25% בפקולטה לרפואה ולרוקחות, 17% בפקולטה לניהול, ו-11% בפקולטה למדע וטופוגרפיה. למרות התפקיד החשוב של החקלאות במשק של האיטי, רק 5% מתלמידי האוניברסיטה נרשמו לפקולטה לאגרונומיה ולרפואה וטרינרית. באותה השנה היו באוניברסיטת האיטי 559 מרצים, לעומת 207 בשנת 1967. רוב המרצים עבדו במשרה חלקית וקיבלו שכר על בסיס שעתי. האוניברסיטה סבלה אז ממחסור חמור בספרים וחומרים אחרים.

בשנת 1993 חזרה האוניברסיטה להיות מוסד עצמאי.

נכון לשנת 2010 שכר הלימוד השנתי באוניברסיטה היה 15 דולר אמריקאי, שיעור הקבלה ללימודי תואר ראשון עמד על 15% מהמבקשים.

רוב שטחי האוניברסיטה נהרסו במהלך רעידת האדמה העזה שהתרחשה ב-12 בינואר 2010.

בוגרים ידועים
-------------

* פרנסואה דובליה, נשיאה ורודנה של האיטי משנת 1957 ועד 1971. אביו של ז'אן קלוד.
* ז'אן-ברטראן אריסטיד, נשיא האיטי ב-1991, בשנים 1996-1994 ובשנים 2004-2001
* ז'אן קלוד דובליה, נשיאה ורודנה של האיטי משנת 1971 ועד 1986. בנו של פרנסואה.
* ארטה פסקל-טרויו, נשיאת בית המשפט העליון ונשיאת האיטי בין השנים 1990–1991
* ז'אק אדוארד אלכסיס, ראש ממשלת האיטי בין השנים 1999–2001 ובין 2006–2008.
* גארי קוניל, ראש ממשלת האיטי בין השנים 2011–2012
* ז'אן-אנרי סיאן, ראש ממשלת האיטי בין השנים 2018–2019
* אדלין מגלייר צ'אנסי, השרה למעמד וזכויות האישה של האיטי בין השנים 2004–2006
* ז'ינט משו פריוור, הגברת הראשונה של האיטי בין 2016–2017, בעת נשיאותו הזמנית של בעלה, ז'וסלרם פריוור.

קישורים חיצוניים
----------------

ויקישיתוף מדיה וקבצים בנושא **אוניברסיטת האיטי** בוויקישיתוף
* 

* אתר האינטרנט הרשמי של אוניברסיטת האיטי
* אוניברסיטת האיטי, ברשת החברתית אינסטגרם

הערות שוליים
------------

1. ↑  Structures | Africultures : Editions de l'Université d'Etat d'Haïti, Africultures (בצרפתית)
2. ↑  Ginette Michaud Privert : «Première dame, je joue un rôle », Le Nouvelliste (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007398120605171
* BnF: cb12469430k (data)
* ISNI: 0000 0001 2183 5515
* LCCN: n80065512
* NKC: ko20181014113
* SUDOC: 033882649
* VIAF: 150006618
* WorldCat: lccn-n80065512

 |
**אוניברסיטת האומות הראשונות של קנדה** (באנגלית: **First Nations University of Canada**) שנקראה בעבר המכללה האינדיאנית הפדרטיבית של ססקצ'ואן (באנגלית: **Saskatchewan Indian Federated College**) היא אוניברסיטה בפרובינציית ססקצ'ואן שבקנדה. הקמפוס העיקרי של האוניברסיטה ממוקם ברג'ינה שבססקצ'ואן. קמפוסים נוספים ממוקמים בססקאטון ובפרינס אלברט שבססקצ'ואן. 

מבנה האוניברסיטה שברג'ינה, תוכנן על ידי האדריכל דאגלס קארדינל.

היסטוריה
--------

האוניברסיטה נחנכה בשנת 2003 בנוכחות הנסיך הנסיך אדוארד, דוכס אדינבורו. בשנת 2005 ביקרה באוניברסיטה מלכת קנדה אליזבת השנייה, והעניקה לאוניברסיטה אבן מטירת בלמורל שבסקוטלנד על מנת לסמל את ההסכמים שנחתמו בין האומות הראשונות של קנדה לבין בית המלוכה הקנדי.

ראשיתה של האוניברסיטה במכללה האינדיאנית הפדרטיבית של ססקצ'ואן, שפעלה בשיתוף עם אוניברסיטת רג'ינה. המכללה נוסדה בשנת 1976 בעקבות הסכם בין הפדרציה של האומות האינדיאניות של ססקצ'ואן לבין אוניברסיטת רגינה. ההסכם קבע שמטרת המכללה שתוקם תהיה לשרת את הצרכים האקדמיים, התרבותיים והרוחניים של האומות הראשונות.

בית הספר וילסון בקמפוס ססקאטון של האוניברסיטה
האוניברסיטה מפעילה תוכניות מיוחדות, בתוך שיתוף פעולה עם הקהילות האינדיאניות המקומיות, על מנת לקדם תוכניות הנותנות מענה לצרכים של הקהילות האינדיאניות המקומיות בתחומי הבריאות, החינוך ואיכות הסביבה. כך לדוגמה משולבים לימודי הבריאות ורפואת השן באוניברסיטה בתוכניות טיפול קהילתיות.

במאי 2007 הועמדה חברותה של האוניברסיטה באיגוד האוניברסיטאות והמכללות של קנדה על תנאי בשל פיטורים שנויים במחלוקת של כמה מאנשי האוניברסיטה בשנת 2005. האוניברסיטה קיבלה את תנאי האיגוד ושבה להיות חברה מלאה באיגוד באפריל 2008.

קישורים חיצוניים
----------------

ויקישיתוף מדיה וקבצים בנושא **אוניברסיטת האומות הראשונות של קנדה** בוויקישיתוף
* אתר האינטרנט הרשמי של אוניברסיטת האומות הראשונות של קנדה
* הביקור המלכותי של 2001 וחשיבותו
* אוניברסיטת האומות הראשונות של קנדה, ברשת החברתית פייסבוק

* אוניברסיטת האומות הראשונות של קנדה, ברשת החברתית טוויטר

הערות שוליים
------------

1. ↑  ציטוט מנאומה של המלכה בביקורה בשנת 2005 באוניברסיטה.
2. ↑  אתר המכללות של ססקצ'ואן

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007364346105171
* GND: 16107587-3
* ISNI: 0000 0001 2221 1552
* LCCN: no2009008648
* VIAF: 137166096
* WorldCat: lccn-no2009008648

 |
**מולי מפרש מקסיקו** (שם מדעי: *Poecilia velifera*; לפי האקדמיה ללשון: **מוֹלִי מִפְרְשָׂן**) הוא דג מהסוג מולי החי במים הסמוכים לחופי חצי האי יוקטן. משריצי חיים אלו הם דגים הידועים בעיקר בהבדלי הגודל הקיצוניים בגודלם בין הזכרים לנקבות, ובהבדלים מיניים אחרים בין הזכרים לבין הנקבות  בצורת גוף ובהתנהגות.

מין זה דומה כלפי חוץ למולי מפרש, למרות שהוא גדול יותר באופן כללי ועם סנפיר גב גבוה יותר אצל הזכרים. דגים שהגיעו לשיא גדילתם הם בדרך כלל גדולים מ-10 ס"מ ונקבות גדולות יכולות להגיע לכמעט פי שניים מגודל זה, למרות שפריטים הגדלים בשבי בדרך כלל מגיעים רק עד גודלם של מולי מפרש. סנפיר הגב הוא המאפיין העיקרי שעל פיו ניתן לזהות את המין:  למולי מפרש מקסיקו ישנם כ-20 פסי סנפיר (כולל הפסים על הסנפיר באזור שהוא נפגש עם גוף הדג), ואילו למולי מפרש יש פחות מ-15 קרני סנפיר (מספרי ביניים עשויים להעיד על בני-כלאיים).

כאשר הזכרים פורסים את סנפירי הגב שלהם לראווה, ניתן לראות שיש להם צורת מניפה או טרפז ברורה, והקצה העליון גבוה באופן מובהק מהקצה התחתון.

תזונה
-----

מולי מפרש מקסיקו ניזון מתולעים, סרטנים, חרקים וצמחים שונים.

באקווריום
---------

זנים קטנים במיוחד מתאימים לגידול באקווריום. עם זאת, דג זה אינו קל לגידול בשבי כמו מולי מפרש, או מולי שחור. הם צריכים אקווריומים גדולים ומרווחים המאווררים היטב, עם מעט מים מליחים. הם מסוגלים לעמוד בטמפרטורות גבוהות יותר מאשר רוב דגי המחמד. למרות שהם יכולים לשרוד מעל 30°C לפרקי זמן ארוכים, טמפרטורת המים צריכה להיות בין 25 עד 30°C. חשיפה ישירה לאור שמש, שפע של מזון צמחי, כגון חסה, אפונה, או אצות מסוימות, נחוצים לבריאות מיטבית; באזורים סובטרופיים בקיץ, הם יכולים לחיות בחוץ באקווריומים לא מחוממים; באזורים ממוזגים, חימום גיבוי עשוי להיות נחוץ.

קישורים חיצוניים
----------------

ויקישיתוף מדיה וקבצים בנושא **מולי מפרש מקסיקו** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* FB
* ITIS
* NCBI
* GBIF
 |

הערות שוליים
------------

1. ↑  מוֹלִי מפרש מקסיקו באתר הרשימה האדומה של IUCN
2. ↑  Poecilia velifera summary page, FishBase (באנגלית)
3. ↑  כפית אחת עד כף אחת של מלח ים ל-10 ליטרים, כאשר ריכוז המלח הגבוה יותר הוא לדגי פרא והריכוז הנמוך יותר הוא לדגים מתורבתים. דגי מים מתוקים רבים עשויים למות או להפוך לחולים, כמו דג זברה או דגי טטרה, בחשיפה למים מליחים.
במוזיקה, **סולמות קרובים** הם סולמות, אשר להם תווים משותפים.

בהרמוניה בסיסית, אלה הם הסולמות אשר חולקים את כל הצלילים, או את כולם למעט צליל אחד שאינו משותף, עם סולם מסוים: שני הסולמות הסמוכים לסולם הנתון במעגל הקווינטות, והמז'ור והמינור היחסיים.

סולמות אלה, בעלי 6 או 7 צלילים משותפים עם הסולם המקורי, הם היעדים המקובלים ביותר של מודולציות, מאחר שהם מבוססים על הסובדומיננטה או הדומיננטה של הסולם המקורי, ולכן הם בעלי חשיבות מבנית בטונליות המערבית.

| מז'ור | מינור יחסי | דומיננטה וסובדומיננטה |
| --- | --- | --- |
| C | Am | F, G, Dm, Em |
| G | Em | C, D, Am, Bm |
| D | Bm | G, A, Em, F#m |
| A | F#m | D, E, Bm, C#m |
| E | C#m | A, B, F#m, G#m |
| B | G#m | E, F#, C#m, D#m |
| F# | D#m | B, C#, G#m, A#m |
| Gb | Ebm | Cb, Db, Ab, Bb |
| Db | Bbm | Gb, Ab, Ebm, Fm |
| Ab | Fm | Db, Eb, Bbm, Cm |
| Eb | Cm | Ab, Bb, Fm, Gm |
| Bb | Gm | Eb, F, Cm, Dm |
| F | Dm | Bb, C, Gm, Am |
|
**טבלה לאיתור סולמות קרובים** (m קטנה מציינת סולם מינור):

במוזיקה מודרנית, הקרבה בין כל שני סולמות או סטים של צלילים נקבעת על ידי מספר הצלילים המשותפים שלהם, וכך ניתן לבצע מודולציות שאינן מקובלות בטונליות מז'ור-מינור רגילה. לדוגמה, במוזיקה המבוססת על הסולם הפנטטוני המכיל את התווים דו, רה, מי, סול ולה, מודולציה בקווינטה למעלה תשנה את הסולם לסול, לה, סי, רה ומי, כאשר ארבעה מתוך חמשת הצלילים הם משותפים לסולם המקורי. מנגד, מודולציה של טריטון למעלה תשנה את הסולם לפה#, סול#, לה#, דו# ורה#, והפעם אין אפילו תו אחד משותף. לכן נגדיר את הסולם הראשון כקרוב מאוד לסולם המקורי, ואילו את האחרון כ"רחוק". בצורה זו ניתן לסווג את המודולציות מדרגת הקרבה הגבוהה ביותר לדרגת הקרבה הנמוכה ביותר לפי מספר הצלילים המשותפים.

קישורים חיצוניים
----------------

ויקישיתוף מדיה וקבצים בנושא **סולמות קרובים** בוויקישיתוף
**גבריאל ג'ון קורטס קסיירה** (בספרדית: **Gabriel Jhon Cortez Casierra**; נולד ב-10 באוקטובר 1995 באזמרלדס שבאקוודור) הוא כדורגלן אקוודורי המשחק בעמדת הקשר ההתקפי בקבוצת ברצלונה ספורטינג קלוב מליגת העל האקוודורית, בהשאלה מגואיאקיל סיטי, ובנבחרת אקוודור.

קריירת מועדונים
---------------

קורטס שיחק באינדפנדיינטה דל ואיה ובאמלק מליגת העל האקוודורית, בלובוס BUAP מליגת העל המקסיקנית ובבוטפוגו מליגת העל הברזילאית.

ב-5 בנובמבר 2020 חתם בגואיאקיל סיטי מליגת העל האקוודורית. ב-14 בינואר 2021 הושאל למשך שתי עונות לברצלונה ספורטינג קלוב מליגת העל האקוודורית.

קריירה בינלאומית
----------------

ב-22 בפברואר 2017 ערך קורטס את הופעת הבכורה שלו בנבחרת אקוודור, בניצחון 3-1 על נבחרת הונדורס במשחק ידידות.

קישורים חיצוניים
----------------

ויקישיתוף מדיה וקבצים בנושא **גבריאל קורטס** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר National Football Teams

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"גבריאל קורטס"**.
**אוניברסיטת המבורג** (בגרמנית: **Universität Hamburg**) היא מוסד להשכלה גבוהה השוכנת בעיר המבורג שבגרמניה, היא הוקמה ב-1919 על ידי וילהלם שטרן.

רובע האוניברסיטה של המבורג מרכז בתוכו את ליבת החיים הסטודנטיאלים של המבורג - האוניברסיטה עצמה, מרכזי הבילויים של הסטודנטים- פאבים, מועדונים ומסעדות כמו גם מרכזי תרבות אומנות ותיאטרון ולכן אזור זה נחשב לאחד התוססים והשוקקים בחיים הצעירים של המבורג.
6 בוגרי אוניברסיטת המבורג זכו בפרס נובל. מספר הסטודנטים הממוצע בכל שנה הוא 38,000 מתוכם 3,800 סטודנטים שלומדים לתואר שני וכ-900 לתואר דוקטור. האוניברסיטה מציעה כ-120 מגמות שונות אשר מוצעות על ידי שש פקולטות.
האוניברסיטה חברה ב-U15 (אוניברסיטאות בגרמניה).

היסטוריה
--------

המוסד פעל בין השנים 1613 עד 1893, אך זכה לרמת השתתפות נמוכה של סטודנטים ולכן נסגר. בשנת 1895 הוחלט להקים את האוניברסיטה מחדש בעזרת מימון של איש עסקים מקומי בשם אדמונד סימרס. 
בינואר 1919 פתחה העיר המבורג מחדש את שערי האוניברסיטה. ב-1933, בעקבות עליית הנאצים לשלטון, פוטרו מהאוניברסיטה הפרופסורים ממוצא יהודי. 

הפקולטות הראשונות שהוקמו באוניברסיטה היו חוק (משפטים), מדע, רפואה, פילוסופיה ומדעי הטבע.
האוניברסיטה רכשה את מעמדה הבינלאומי בתקופת רפובליקת ויימאר.
האוניברסיטה גדלה מ-1,729 סטודנטים ב-1919; ל-12,600 סטודנטים בשנת 1960; ל-19,200 בשנת 1970; ל-43,636 ב-2019.

הפקולטות
--------

**בניינים באוניברסיטת המבורג**

* הפקולטה למשפטים
* הפקולטה לכלכה ומדעי החברה
* הפקולטה לרפואה
* הפקולטה לחינוך, פסיכולוגיה, ותנועת האדם
* הפקולטה למדעי הרוח
* הפקולטה למתמטיקה, מידענות, ומדעי הטבע
* ZBH מרכז לביואינפורמטיקה

את הפקולטות מאיישים כמעט 850 פרופסורים העוסקים בהוראה ומחקר, כ-1800 אנשי סגל אקדמי, וכ-6650 אנשי סגל מנהלי.

קישורים חיצוניים
----------------

ויקישיתוף מדיה וקבצים בנושא **אוניברסיטת המבורג** בוויקישיתוף
* 

* אתר האינטרנט הרשמי של אוניברסיטת המבורג
* אוניברסיטת המבורג, ברשת החברתית פייסבוק

* אוניברסיטת המבורג, ברשת החברתית טוויטר

* אוניברסיטת המבורג, ברשת החברתית אינסטגרם

הערות שוליים
------------

1. ↑  מתוך רשימת הפרופסורים היהודים שפוטרו בגרמניה, דואר היום, 3 באוקטובר 1933

| U15 (אוניברסיטאות בגרמניה) |
| --- |
|  | בון • ברלין • גטינגן • הומבולדט • היידלברג • המבורג • וירצבורג • טיבינגן • לייפציג • מיינץ • מינכן • מינסטר • פרייבורג • פרנקפורט • קלן | כיתוב תמונה |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007269379905171
* BnF: cb12148012c (data)
* GND: 35534-3
* ISNI: 0000 0001 2287 2617
* LCCN: n79127126
* NKC: kn20010710029
* SUDOC: 029966477
* VIAF: 133411557
* WorldCat: lccn-n79127126

 |
לוח בקרה אנלוגי של נושאת מטוסים
**לוח בקרה** או **לוח שעונים** הוא לוח או צג, לרוב שטוח, המשמש להצגת מידע ונתונים להמחשת תפקודה של מכונה כלשהי.

פעולה
-----

לוח בקרה משמש להמחשת מטרות ותפקידו הוא לעקוב אחר התקדמות תפקוד המכונה. לוח שעונים גדול מכיל בעיקר צגים ממוזערים, ושעונים שונים (כמו שעון מהירות – "ספידומטר" ושעון גובה, במטוסים, להצגת הגובה בו משייט המטוס).
לוח הצגת הנתונים הוא השער להבנת תפקוד המכונה ואופן פעולתה, דרכי השתנות הפעולות בה והתראות מפני תקלות, ובכך מאפשר הענקת מידע והסבר מפורט יותר של אופן התפקוד.

שימוש
-----

לוח הבקרה הוא האמצעי המאפשר שיתוף מידע, פיקוח ותיאור האופן בו המכונה עובדת, ועוזר למצוא משאבים לקבלת מידע נוסף.

ישנם מספר רב של מכונות וכלים בהם מותקנים לוחות אלו:

* מכוניות (לוח מחוונים)
* ספינות
* מטוסים
* כורים גרעיניים
* מחשבים (לרוב במחשבים המשמשים כפקחי עבודה וייצור, ומציגים לעובדים את הנתונים על אופן הייצור, כגון: הזרמת נתונים בחברות חשמל).

בספינות, במטוסים ובכורים גרעיניים, לוח הבקרה מכיל גם מתגי בקרה ושליטה מלבד הצגת נתונים למפעיל.

סוגים
-----

לוח פיקוד אנלוגי בתחנת הכוח דיזלים תל אביב
* לוח בקרה אנלוגי – גרסה ישנה שנפוצה בעבר. חלק ניכר מהלוח היה מורכב משעונים אנלוגיים ומחוגים שונים.
* לוח בקרה דיגיטלי – הגרסה הנפוצה ביותר כיום. הלוח נשלט על ידי מחשב ומציג נתונים מדויקים בתצוגה דיגיטלית ומספרית מדויקת המוארת בשיטת תצוגה אלקטרופורטית – טכנולוגיית תצוגה היוצרת תמונות על גבי מסך על ידי סידור חלקיקי צבען. תצוגה מסוג זה מכונה לעיתים "נייר אלקטרוני", בשל מראה הדומה לנייר ובשל צריכת החשמל הנמוכה שלה. נפוצה גם תצוגת נתונים על הלוח על ידי שימוש בפיקסלים. כמו כן, יש לוחות בקרה הנשלטים על ידי מפעיל המשתמש במחשב, אך ישנם גם לוחות שמתודרכים ומשתנים על ידי מחשב חכם.

ראו גם
------

* לוח מחוונים
* צג
**זרובבלה ששונקין-פיין** (26 באפריל 1929 – 18 בפברואר 2004) הייתה משוררת ופזמונאית ישראלית, בתו הבכורה של המשורר אלכסנדר פן.

ביוגרפיה
--------

נולדה בתל אביב בשנת 1929, בתם של אלכסנדר פן ובלה דון, שנישאו שנה קודם לכן, כשמלאו לבלה 18. זמן קצר לאחר לידתה עברה המשפחה להתגורר ברחובות. פן היה מראשוני המאמנים לאיגרוף במועדון הספורט הפועל תל אביב, והוא הצליח לפרנס בקושי את משפחתו משיעורי איגרוף. הם חזרו לתל אביב ושכרו חדר, ובשנת 1931 נולד הבן אדם, שמת בגיל שנה וחצי.

בשנות ה-30 פגש פן בשחקנית התיאטרון חנה רובינא וניהל איתה רומן בעודו נשוי לבלה דון. ב-1934 נולדה בתו אילנה. פן ובלה דון התגרשו והיא נישאה לישראל ששונקין. באותה שנה נולד לישראל ובלה ששונקין בנם רפאל. זרובבלה גדלה בבית אמה ואימצה את שם משפחתה החדש.

לאחר קום המדינה הייתה זרובבלה חברה בחישטרון, הלהקה הצבאית של החי"ש שהקים טולי רביב. בשנת 1949 שיחקה בתפקיד האחות בסרט התיעודי "48 שעות ביממה" על חיים בלנק, מתנדב יהודי אמריקאי צעיר, שעלה לישראל בשנת 1948, הצטרף לכוחות הפלמ"ח, נפצע בקרב על ירושלים והתעוור.

בשנות ה-50 נישאה לברנרד פיין, צעיר יהודי אמריקאי. בשנת 1958 נולד בנה הבכור יונתן פיין. בשנות ה-60 שהתה בארצות הברית, שם נולדה בתה הגר.

התגוררה בשכונת רמת עמידר ברמת גן. נפטרה בשנת 2004 ונקברה בבית הקברות ירקון.

### משוררת ופזמונאית

ששונקין כתבה שירים ופזמונים רבים. שיתפה פעולה עם המלחין יאיר מילר. 

דמותו של אביה, אלכסנדר פן, הייתה נוכחת-נפקדת בחייה והשפיעה על כתיבתה. היא הנציחה את סיפור חייו בשיר "בלדה על משורר", שהולחן על ידי דפנה אילת וביצעה נירה גל בשנת 1975 (שנים אחדות אחר כך שר גם ליאור ייני את השיר). שיר נוסף שלה שדיבר על קשר בין שירה ושכרות הוא "לילות של יין כוכבים", שהולחן על ידי יאיר מילר. היא הנציחה את הפלי"ם בשיר "כוסית לפלי"ם", ללחנו של מילר ובביצוע להקת חיל הים, שאף בו הוזכרה כוסית היין.
לאחר מלחמת ששת הימים כתבה את השיר "כנפיים של צנחן", ללחנו של אלדד שרים ובביצוע צוות הווי חטיבת הצנחנים.

במהלך מלחמת יום הכיפורים כתבה יחד עם יאיר מילר את השיר "על שלושה פשעי דמשק" (..."אתם לא תעברו, אתם לא תעברו, כאן גולני, גולני לוחם"...), במטרה להעלות את מורל החיילים. השניים התגייסו ליצור שיר חדש שיחזק את הלוחמים ותוך יום השיר נכתב, הולחן והוקלט ולמחרת כבר הושר על ידי צוות הווי של חטיבת גולני, יחד עם הזמר משה הלל. השיר היה מלהיטי תקופת מלחמת יום הכיפורים והושר רבות בהופעות של צוות הווי של חטיבת גולני בפני יחידות צה"ל ברמת הגולן. לאחר המלחמה שיתפו ששונקין ומילר פעולה בשיר נוסף, "שלום", בביצועה של אילנית.

בשנת 1972 זכה שירה "בואו נשיר", ללחנו של יאיר מילר ובביצועה של עדנה לב, במקום הראשון בפסטיבל שירי ילדים השלישי. שירה "איזה קרנבל", בביצועה של מירי אלוני השתתף בפסטיבל הזמר והפזמון לשנת 1975. 

בין מבצעי שיריה: אחותה למחצה אילנה רובינא, ישראל יצחקי, יפה ירקוני (איתה הייתה חברה בחישטרון),אותך שרים שבוצע על ידי יהורם גאון ללחנה של כלת פרס ישראל נורית הירש, מיכל טל ואחרים.

קישורים חיצוניים
----------------

* זרובבלה ששונקין, באתר שירונט
* זרובבלה ששונקין, באתר MusicBrainz (באנגלית)
* זרובבלה ששונקין, דף שער בספרייה הלאומית

הערות שוליים
------------

1. ↑  היו סרטים

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007311575405171
* ISNI: 0000 0004 0226 0818
* MusicBrainz: d6dc1a3b-d144-4a72-b473-4e1d27be71b2
* VIAF: 297605939
* WorldCat: viaf-297605939

 |
אישה נושאת שני כדי חימר בסיירה לאון (1968)
קדר הודי וכדים שכייר בג'ורה (אנ'), מחוז מורנה (אנ'), מאדהיה פרדש (2010)
כדים צבעוניים, אשר יכולים לשמש גם לנוי
**כד** הוא כלי המיועד להכיל חומרים שונים, על פי רוב נוזלים המשמשים לשתייה כמו מים או יין. כד יכול לשמש גם לנוי.

מבנה הכד
--------

על פי רוב מבנה הכד הוא עגול. חלקו העלון של הכד פתוח ולעיתים הוא בעל זרבובית המשמשת למזיגת הנוזלים. במקרים רבים מצורפת לכד ידית אחיזה אחת או יותר.

הכד עשוי לרוב מחומר קשיח, כגון: חרס, מתכת, זכוכית נירוסטה ועוד.

גודלו של הכד מותאם למטרת השימוש בו. בהתאם לכך הכד יכול להופיע במגוון גדלים.

בדרך כלל הכד בעל צוואר ארוך ולעיתים גם בעל ידית.

היסטוריה
--------

כדים ממצרים הפרהיסטורית (אנ') מהאלף הרביעי לפנה"ס
האדם החל לייצר ולהשתמש בכדים כבר בתקופות מוקדמות.

#### קדרות יוון העתיקה

 ערך מורחב – **קדרות יוון העתיקה**  

קדרות יוון העתיקה היו אחד האלמנטים המוחשיים והאיקוניים באמנות היוונית העתיקה. הכדים ושאר כלי־החרס הצבעוניים של היוונים הקדומים שרדו בכמויות גדולות, וכיום משמשים כפריט אספנות יקר.

דוגמאות לכדים מפורסמים מתקופה זו:

* כד בורגזה - כד העשוי שיש לבן, שפוסל במחצית השנייה של המאה הראשונה לפנה"ס ככד שנועד לעטר גן או מבנה.
* כד המוזה - כד מסוג ליקיטוס (lekythos) המיוחס לצייר המכונה "צייר אכילס" (Achilles Painter) ומתוארך למחצית המאה ה-5 לפנה"ס באטיקה, יוון.
* כד פרנסואה - כד יווני בגובה של כ-66 ס"מ מטיפוס קארטר, המתוארך לשנת 570 לפנה"ס.

הכד בתרבות ובטקסים
------------------

ישנם טקסים רבים המשתמשים בכדים לצרכים שונים.

לדוגמה, בסיום טקס שריפת גווייה האפר נשמר בכד מיוחד או מפוזר במקומות שונים.

ראו גם
------

* אגרטל
* בקבוק
* דלי
* זרבובית
* כד וספל

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **כד** |
| ויקישיתוף תמונות ומדיה בוויקישיתוף: **כד** |

|  |  |
| --- | --- |
| בקרת זהויות עריכת הנתון בוויקינתונים | 
* GND: 4130798-7

 |
כריכת הלוח לשנת תרנ"ד (1894-1893), "כלי יפה ונחמד גם בפנימיותו וגם בחיצוניותו"
שער פנימי, תרנ"ד
**לוח אֲחיאסף** היה אלמנך (חיבור היוצא לאור פעם בשנה) בעברית שראה אור בהוצאת אחיאסף בשנים 1893 עד 1904 בוורשה (ופעם נוספת ב-1923). האלמנך איגד בתוכו לוח שנה עברי וכללי ודברי ספרות בעברית, שירים, תמונות, מאמרים, רשימת הספרים החדשים שראו אור בעברית במהלך השנה והספדים ("אזכרת נשמות") וכן "לוחות שימושיים" כגון המרת מידות ומשקלות, רשימות ערים ואוכלוסייתן, חוקי הדואר, הרכבת, הטלגרף והבנק וכיוצא בזה.

יעדיו ותכניו
------------

המטרה הייתה ליצור לוח שנה שימושי לבית העברי-המשכילי, שיהווה תשתית תרבותית לא אליטיסטית, למטרת "שעשועים ותועלת לבני העם, לענג את נפשם במקרא עיניני ספרות יפים וטובים ולהורותם את הידיעות הנחוצות לדעת לכל איש בעולם המעשה", כפי שהוצהר באיגרת אל הקוראים בפתח הלוח הראשון. הלוח יצר תרבות עברית, ברוח דבריו של חיים נחמן ביאליק ש"כל עם מחויב ליצור תרבות... ליצור ממש בידי עצמו, בכלים ובחומר משלו ובחותמת משלו".

יוזמי ועורכי הלוח היו סופרים ומשוררים עבריים שמרכזם היה באודסה ובוורשה, שהיו קשורים בהוצאת "אחיאסף", בראשם בן אביגדור (אברהם ליב שלקוביץ) ובהם משה לייב ליליינבלום, דוד פרישמן, אחד העם, יוסף הלוי, שמואל לייב גורדון, אברהם לודויפול, דוד ניימרק, מאיר-סיקו סמילנסקי, דוד שמעוני, ש. בן-ציון ואחרים, יחד עם אנשי אגודת "בני משה". הקו הבולט מבחינה אידאולוגית, לפחות בשלושת הלוחות הראשונים, היה ציוני; לאחר מכן הייתה נימת פלורליזם רעיוני בקשר לפתרון השאלה היהודית, אולם בכל לוח יוחד פרק לסקירה ("השקפה") על "מצב היישוב היהודי בארץ ישראל" בשנה החולפת. משנת 1897 ואילך צורף ללוח מדור מיוחד הסוקר את "שנת הקונגרס", כלומר האירועים בזירה הציונית שהתרחשו בין קונגרס לקונגרס.

שלושת הלוחות הראשונים היו במה כמעט יחידה לפרסום שירים וסיפורים בעברית, הן מקוריים והם תרגום, והם עשירים יותר בתוכן ספרותי. בעוד שבלוח הראשון פורסמו 23 שירים, בשני הופיעו 24 שירים, ובשלישי 32 שירים, בשלושת הלוחות שאחריהם פורסמו פחות מעשרה שירים בכל לוח.

לא בכל שנה פורסם שמו של עורכו הראשי של הלוח. את "לוח אחיאסף" לארבע השנים הראשונות ערך בן אביגדור, את לוח אחיאסף החמישי ערך לילינבלום, את השישי ערך אברהם שלום פרידברג, כן עסקו בעריכת הלוח גם ראובן בריינין ויוסף קלוזנר.

קישורים חיצוניים
----------------

* אבנר הולצמן, **אחיאסף**, ב"לקסיקון הספרות העברית החדשה"
* אלי לוין, שנה טובה למהלך החדש, באתר הארץ, 28 בספטמבר 2011
* איש יהודי ספרא [משה מרדכי פּראס], שיחה בעולם הספרות: חזון־לוח ("אחיאסף", לוח ספרותי ושימושי, עם תמונות וציורים, לשנת תרנ"ז, ווארשא, הצפירה, 4 בנובמבר 1896
* שמות החכמים והסופרים שהשתתפו במאספי "אחיאסף" ורשימת מאמריהם, הצפירה, 3 בינואר 1913
* לוח אחיאסף, באתר OCLC (באנגלית)
* לוח אחיאסף - עותקים סרוקים, באתר אוניברסיטת גתה בפרנקפורט

הערות שוליים
------------

1. ↑  "אל הקוראים", לוח אחיאסף 1, תרנ"ד, עמ' VI.
2. ↑  בטקס חנוכת האוניברסיטה העברית ב-1 באפריל 1925, ראו חיים נחמן ביאליק, **דברי ספרות**, מהדורת תשכ"ה, דביר, עמ' קל"א.
פירוש נוסף ערך זה עוסק באלבום מוזיקה. אם התכוונתם לחומציות נייטרלית, ראו pH.

**pH7** הוא אלבום משנת 1979 של היוצר הבריטי פיטר האמיל. האלבום משלב סגנונות רבים, מהם נסיוניים, ותכנים שונים בתכלית. בשל כך הוא אינו אלבום קל להאזנה.

שם האלבום הוא משחק מילים. מחד PH הם ראשי התיבות של שמו של האמיל, ומאידך pH7 היא מידת חומציות נייטרלית.

כמה משירי האלבום ממשיכים את הקו הרעיוני של האלבום הקודם, The Future Now, גם אם לא את הקו המוזיקלי. Handicap and Equality עוסק (שוב) בטיפול החברה בפרטים שונים וחריגים. Porton Down הוא שיר מחאה עז כנגד פיתוח כלי נשק ביולוגיים, ורלוונטי היום כמות שהיה בעת שיצא גם מבחינת התוכן וגם מבחינה מוזיקלית. The Old School Tie משתלח במערכת הפוליטית הבריטית, המנוצלת באופן ציני לחלוקת "ג'ובים לחבר'ה".

באלבום זה, לראשונה, מייצר האמיל גם שיר פופ מתקתק. My Favourite הוא "שיר קיטש קלאסי" בכל מובן. האמיל טוען בתוקף שהוא אינו מתחרט עליו לרגע.

עוד באלבום שיר קינה על מות מדריכו המוזיקלי של האמיל לאורך שנים, קית אליס (Not For Keith). אליס נפטר בגרמניה במהלך סיבוב הופעות עם להקת איירון באטרפליי.

בשלושת השירים האחרונים האמיל ממשיך לבחון גבולות מוזיקליים. ב-Imperial Walls הוא מצמיד טקסט אפוקליפטי שמקורו במאה ה-16 לצליל עכשווי ואפוקליפטי לא פחות. הקו האפוקליפטי ממשיך ב-Mr X (Gets Tense)‎. הצליל הייחודי ממשיך לשיר הסיום, Faculty X, אך התוכן אופטימי יותר, ומצהיר שחייבת לבוא דוֹגמה חדשה כפתרון למצב הקיומי.

רשימת שירים
-----------

1. "My Favourite"
2. "Careering"
3. "Porton Down"
4. "Mirror Images"
5. "Handicap and Equality"
6. "Not For Keith"
7. "The Old School Tie"
8. "Time For A Change" (Chris Judge Smith, Steve Robshaw)
9. "Imperial Walls"
10. "Mr X (Gets Tense)"
11. "Faculty X"

מהדורת 2006 כוללת ביצועים שונים של (Mr X (Gets Tense ו-Faculty X. גרסת הוויניל של האלבום כללה שיר שטות בשם Polaroid שהושמט ממהדורות מאוחרות יותר.

קישורים חיצוניים
----------------

* MusicBrainz PH7 באתר MusicBrainz
* Discogs PH7 באתר Discogs

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz release group: 6ad711dd-e643-342b-ad0c-3ce6ea01db65

 |
מפה של לוח גורדה ולוח חואן דה פוקה השכן נוחתים מתוך ללוח הצפון-אמריקאי
**לוח גורדה** הוא לוח טקטוני ימי באגן המזרחי של האוקיינוס השקט מול צפון קליפורניה בחוף המערבי של אמריקה הצפונית, אחד מהשרידים הצפוניים שנותרו מלוח פרלון. לעיתים מתייחסים אליו (למשל בפרסומים של תוכנית הסיכונים לרעידות אדמה של הסקר הגאולוגי של ארצות הברית) בפשטות כאל החלק הדרומי ביותר של לוח חואן דה פוקה השכן, עוד שריד מלוח פרלון.

שלא כמרבית הלוחות הטקטוניים, עובר לוח גורדה עיוותים משמעותיים בתוך גבולותיו. העתקים רבים מופו הן במשקעים והן בבסיס אגן גורדה, שהוא בלב הלוח דרומית ל-41.6° צפון. לחצים מהלוחות השכנים, הלוח הצפון-אמריקאי והלוח הפסיפי גורמים לרעידות אדמה תכופות בלב הלוח, כולל רעידת האדמה של מחוז המבולדט בעוצמה 7.2‏M שגרמה לנזקים בכשני מיליון דולרים ב-1980.

הצד המזרחי של הלוח הוא גבול סגירה המופחת מתחת ללוח הצפון-אמריקאי בצפון קליפורניה. הצד הדרומי הוא גבול חילוף עם הלוח הפסיפי לאורך העתק מנדוסינו (Mendocino Fault). הצד המערבי של הלוח הוא גבול פתיחה עם הלוח הפסיפי תוך יצירת רכס גורדה. הצד הצפוני הוא גבול חילוף עם לוח חואן דה פוקה, אזור השבירה בלנקו (Blanco Fracture Zone).

ההפחתה של לוח גורדה מתחת ללוח הצפון-אמריקאי גורמת לפעילות הגעשית בצפון קליפורניה, ספציפית הרי הגעש, שסטה ולאסן. האחרון התפרץ לאחרונה בין 1914 ל-1917.

קישורים חיצוניים
----------------

* USGS Understanding plate motions
* Mendocino Triple Junction Offshore Northern California
* Cascadia tectonic history with map

הערות שוליים
------------

1. ↑  Cascadia Subduction Zone
2. ↑  Gulick, S. Meltzer, A. and S. Clarke (1998), *Seismic structure of the southern Cascadia subduction zone and accretionary prism north of the Mendocino triple junction*
3. ↑  Historic Earthquakes

| טקטוניקת הלוחות |
| --- |
| לוחות | הלוח הערבי • הלוח האפריקאי • הלוח האירואסייתי • הלוח ההודי • הלוח האוסטרלי • הלוח האנטארקטי • הלוח הצפון-אמריקאי • הלוח הדרום-אמריקאי • הלוח הפסיפי • הלוח הקריבי • לוח סקוטיה • לוח נסקה • לוח קוקוס • לוח גורדה • לוח חואן דה פוקה • הלוח הפיליפיני • הלוח הלבנטיני • הלוח האדריאטי • לוח אוחוצק • לוח אוקינאווה • הלוח האמורי • לוח יאנגצה | טראם |
| העתקים ובקעים | הבקע הסורי-אפריקני • העתק סן אנדראס • העתק המלכה שארלוט • העתק צפון אנטוליה • משולש עפר • הרכס המרכז-אטלנטי |
| שקעים אוקייניים | שקע טונגה • שקע מריאנה • שקע קוריל-קמצ'טקה • שקע יפן • שקע ננקאי • שקע אוקינאווה • שקע ריוקיו |
**מירה (מרים) לִיבֶּס** (5 בדצמבר 1913 - 14 בספטמבר 2003) הייתה אמנית וקדרת ישראלית, ילידת האימפריה הרוסית.

ביוגרפיה
--------

מרים ליבס לבית ליבוביץ נולדה בריגה, האימפריה הרוסית (כיום לטביה), בשנת 1913. אביה, צבי הירש, היה סוחר עצים. אחיה היו אסתר רייפנברג, שלמה לבב וחנה זילברטל. דודניה היו הפילוסופים ישעיהו ונחמה ליבוביץ. בשנת 1919, בעקבות מלחמת האזרחים ברוסיה, נמלטה המשפחה לברלין, גרמניה. למרות שהמשפחה הייתה דתית, נשלחה לבית ספר כללי ואף הייתה פעילה בתנועת נוער ציונית. עם עליית המפלגה הנאצית לשלטון עלתה לארץ ישראל. עם זאת שבה לאירופה, שם למדה כשנתיים קרמיקה בפריז ובפראג. עם שובה, באזור שנת 1935, הצטרפה למפעל הקרמיקה "כד וספל" שנוהל על ידי חוה סמואל ופאולה אהרונסון בראשון-לציון. באותה עת התגוררה בתל אביב והייתה קרובה אל הצייר אריה ארוך, שאף יצר בעזרתה במדיום זה. בשנת 1940 נישאה למתרגם וחוקר הספרות יוסף גרהרד ליבס. לאחר נישואיהם התגוררו בני הזוג כשנה בפרדס חנה, ולאחר מכן התיישבו בירושלים. בשנת 1952 הקימה סטודיו לקרמיקה שמוקם ברחוב אגרון (אז "ממילא"), שם עבדה תקופה ארוכה גם הדסה אופנבכר, אותה הכירה בעת עבודתה ב"כד וספל". בעבודתן המשותפת יצרה אהרונסון את רוב עבודת האובניים, בעוד ליבס הייתה אחראית על החיפוי והכנת הגלזורות. בספטמבר 1976 הציגה מיצירותיה בביתן הקרמיקה שבמוזיאון ארץ ישראל

בנה הוא חוקר היהדות והמתרגם יהודה ליבס ובתה הייתה תמר ליבס.

גלריה
-----

תבנית:גלריה

כד

קישורים חיצוניים
----------------

ויקישיתוף מדיה וקבצים בנושא **מירה ליבס** בוויקישיתוף
* מירה ליבס באתר "מוזאון ישראל - מרכז המידע לאומנות ישראלית"

הערות שוליים
------------

1. ↑  ראו: ציפר, עירית, "'בסיס בריא ליצירות הדור הצעיר' - לדמותה של מסורת הקדרות הישראלית", בתוך: צצולה, מרק (אוצר), **הביאנלה השלישית לקרמיקה ישראלית**, מוזיאון ארץ ישראל, תל אביב, 2005, עמ' 111
2. ↑  ראו: **דבר**, 10 בספטמבר 1976

|  |  |
| --- | --- |
| בקרת זהויות עריכת הנתון בוויקינתונים | 
* ICIA: 570028

 |
PDU זמני המפיץ מתח של 120 וולט AC באירוע בשטח פתוח
**PDU** (ראשי תיבות באנגלית של: **P**ower **D**istribution **U**nit) הוא מכשיר המצויד ביציאות מרובות, המיועד להפצת חשמל למכשירים מרובים, הוא נפוץ במיוחד במסדי מחשבים וציוד רשת הממוקמים במרכז נתונים. מרכזי נתונים מתמודדים עם אתגרים בפתרונות הגנה על כוח וניהול. מסיבה זו מרכזי נתונים רבים מסתמכים על ניטור PDU כדי לשפר את היעילות, זמן הפעילות והצמיחה.  עבור יישומי מרכז נתונים, דרישת החשמל היא בדרך כלל הרבה יותר גדולה מפסים חשמליים בסגנון ביתי או משרדי עם כניסות חשמל בגודל של 22 קילו וולט ואפילו יותר. מרבית מרכזי הנתונים הגדולים משתמשים ב-PDU עם כניסת חשמל תלת פאזית והספק חד פאזי. ישנן שתי קטגוריות עיקריות של PDU: הראשונה היא PDU בסיסי והשנייה היא "PDU חכם" או iPDU. תפקיד PDU בסיסי הוא פשוט להוות אמצעי להפצת כוח מרשת החשמל לצרכנים מרובים. מאידך, ל-iPDU יש בדרך כלל רכיב חכם המאפשר למחשבים אישיים תקשורת וניהול מרחוק של מידע על מדידת הספק, שליטה/כיבוי לשקע חשמל ו/או אזעקות. חלק מה-PDU המתקדמים מאפשרים למשתמשים לנהל חיישנים חיצוניים כגון טמפרטורה, לחות, זרימת אוויר ועוד.

 PDU עם 10 יציאות (מקדימה), מחובר ל-UPS (היחידה התחתונה מימין)
 ארון PDU עם דלתות גישה פתוחות

ראו גם
------

* אל-פסק
* תקעים ושקעי חשמל

קישורים חיצוניים
----------------

ויקישיתוף מדיה וקבצים בנושא **PDU** בוויקישיתוף

הערות שוליים
------------

1. ↑  "Definition of: Power distribution unit". *PCMag.com*. Ziff Davis. נבדק ב-8 במרץ 2014. `{{cite web}}`:  (עזרה)
2. ↑  "Sentry Power Manager: Rack-Level Data Center Power Monitoring and Management". *ServerTech.com*. Server Technology. 2014. נבדק ב-1 בינואר 2015. `{{cite web}}`:  (עזרה)
פירוש נוסף ערך זה עוסק בצמח ממוצע הודי. אם התכוונתם למשמעות אחרת, ראו אברוס (פירושונים).

*Abrus precatorius*
ה**אברוס** (שם מדעי: Abrus precatorius. שם אנגלי: Indian Liquerice. שמות ערביים: עין אלג'ין, עין אלעפרית), הוא צמח ממוצא הודי בעל מערכת שורשים ענפה. הזרעים קשים, מעוגלים, אדומים בעלי כתם שחור גדול. הם רעילים ומכילים את האלקלואיד אברין (Abrin). המשמש לייצור תכשירי רפואה.

שימושים על פי מקורות קדומים
---------------------------

בהודו ובמזרח אסיה שימשו הזרעים מידת משקל, וכן חרוזים בשרשראות ובתכשיטים אחרים. בנוסף שימשו הזרעים לאמונות וסגולות רפואיות שונות, שימוש הקיים עדיין בימינו, וכן להרעלה של בני אדם ובקר. השורשים שימשו תחליף לשורשי השוש הקירח.

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **אברוס** |
| ויקימינים טקסונומיה בוויקימינים: **Abrus precatorius** |

|  |  |
| --- | --- |
| מזהים טקסונומיים עריכת הנתון בוויקינתונים | 
* TPL
* EOL
* ITIS
* NCBI
* GBIF
* IPNI
* Tropicos
 |

* אברוס, באתר אנציקלופדיה בריטניקה (באנגלית)
* אברוס שימושים רפואיים עממיים ושימושים אתנובוטניים אחרים (אורכב 26.11.2015 בארכיון Wayback Machine) באתר למה כמה

הערות שוליים
------------

1. ↑  ז' עמר וא' לב, "סממני המרפא המסורתיים בארץ ישראל", ירושלים, תשס"ב, עמ' 56.
2. ↑  שם
**אבריקטוזאורוס** (שם מדעי: ***Abrictosaurus***; משמעות שמו: "לטאה עירנית") הוא סוג של דינוזאור בעל אגן דמוי-עוף ממשפחת ההטרודונטוזאוריים שחי בדרום אפריקה של תחילת היורה לפני 199 עד 196 מיליון שנה מזמננו. המאובנים שלו התגלו בתצורת אליוט (אנ') שבלסוטו ובכף התקווה הטובה שבדרום אפריקה, והוא תואר למדע ב-1975 בידי החוקר האמריקאי ג'יימס הופסון. בעבר שויך לסוג ליקורינוס (*Lycorhinus*). את שמו קיבל עקב הנחה שהדינוזאורים עברו תרדמת קיץ כדי לחסוך באנרגיה, אותה שלל הופסון.

דינוזאור זה היה אוכל עשב או אוכל כל דו-רגלי באורך 1.2 מטר ומשקל ממוצע של 45 קילוגרם. הגולגולת שלו הייתה נמוכה וארוכה עם שיניים מסוגים שונים בבסיס הלסת. בקדמתה היו זוג שיניים דמויי-ניבים ארוכות, לאחריה עוד שיניים מוזרות קצרות יותר שהחלו מבסיס גבוה יותר בלסת ובהמשך הלסת היה פער קטן לשיניים אחוריות קטנות יותר אך גם חדות שכנראה עזרו לטחון מזון. לא ברור ממבנה השיניים אם היה צמחוני או אוכל כל.

הוא התקיים באזורים לחים לאורך אפריקה הדרומית של היורה ואולי היה מאבותיהם של ההדרוזאוריים וקרוביהם.

קישורים חיצוניים
----------------

ויקישיתוף מדיה וקבצים בנושא **אבריקטוזאורוס** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* GBIF
 |
**שמר החלוקה** (שם מדעי: *Schizosaccharomyces pombe*; באנגלית: Fission yeast) הוא מין של שמר המהווה אורגניזם נחקר מאוד בביולוגיה. שמר החלוקה הוא אורגניזם איקריוטי חד-תאי בעל צורת מתג. שמר החלוקה, בניגוד לשמר האפייה גדל רק בקצוות ומתחלק על ידי פליגה באמצע התא.
בדומה לשמר האפייה, לשמר החלוקה שני טיפוסי זוויג (P ו-M) העוברים זיווג בתנאי עקה (כגון מחסור במקור חנקן) ליצירת תא דיפלואידי. מצב זה אינו יציב לאורך זמן והתא עובר מיוזה ליצירת 4 תאי נבג המסודרים במעטפת משותפת (ascus) בצורת פרסה.

שמר החלוקה בודד לראשונה על ידי חוקר בשם לינדנר (Lindner) מבירה מזרח אפריקאית, ושמו המדעי (Pombe) נגזר מהמילה בירה בסווהילית.

בניגוד לשמר האפייה, שמר החלוקה אינו משמש להכנת מזון אך ניתן להשתמש בו להכנת שיכר. שמר החלוקה וקרובים שלו מצויים במיץ ענבים וערק.

שמר החלוקה כאורגניזם מודל בביולוגיה תאית
----------------------------------------

יחד עם שמר האפייה, שמר החלוקה נחקר רבות, בשל הקלות היחסית של גידולו בתנאי מעבדה ועקב היותו אורגניזם פשוט מאוד ביחס ליצורים איקריוטיים אחרים. הגנום של שמר החלוקה פוענח במלואו בשנת 2002. פול נורס, לי הרטוול וטים האנט זכו בפרס נובל לפיזיולוגיה או לרפואה על מחקרם על מחזור התא של שמר החלוקה בשנת 2001.

השוואה בין שמר האפייה לשמר החלוקה
---------------------------------

על אף שגם שמר האפייה וגם שמר החלוקה שייכים לאותה מערכה, ההבדלים הביולוגיים ביניהם עצומים והיום מעריכים שהאב הקדמון האחרון של שני המינים חי לפני 1,144 מיליון שנה:

* בשמר האפייה מוכרים כ-5,600 גנים בניגוד לכ-4,970 בשמר החלוקה.
* לשמר האפייה 16 כרומוזומים ולשמר החלוקה 3.
* שמר האפייה מתקיים לרוב במצב דיפלואיד לעומת שמר החלוקה המתקיים לרוב במצב הפלואידי.
* לשמר החלוקה דמיון במנגנונים רבים לתאים איקריוטים עילאיים שאינם משותפים לשמר האפייה כגון מטבוליזם של pre-rRNA ומנגנון ה-RNAi.

קישורים חיצוניים
----------------

ויקישיתוף מדיה וקבצים בנושא **שמר החלוקה** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* NCBI
* GBIF
 |

* מאגר הגנום של שמר החלוקה

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007551375605171

 |
פירוש נוסף ערך זה עוסק בקולטן תחושתי בשרירים. אם התכוונתם לאברון התא, ראו מערכת גולג'י.

**אברון הגיד על שם גולג'י** (מכונה גם **גופיף גולג'י** או רק **אברון גולג'י** אך אין לבלבלו עם אברון גולג'י שנמצא בתא) הוא קולטן חישה הממוקם בצמתי שריר-גיד ומייצר משוב המועבר למערכת העצבים המרכזית על עוצמת מאמץ המתיחה על מערכת השריר-גיד בעת כיווץ השריר.

אנטומיה
-------

אברוני הגיד על שם גולג'י מרוכזים באזור החיבור בין השריר לגיד ומונחים בתוך רצף העברת הכוח מהשריר לגיד. גוף האברון מורכב מסיבי קולגן המחוברים מצידם האחד לעשרה עד חמישה עשר סיבי שריר ומצידם השני לגיד.

האברון מעוצבב על ידי סיב עצב תחושתי מסוג Ib (השני רק לסיב מסוג Ia במהירות ההולכה שלו), המתפצל לסיבונים העוטפים קבוצות של סיבי קולגן.

תגובת אברון גולג'י לשינויים במאמץ המתיחה על השריר
-------------------------------------------------

כאשר השריר מתכווץ, נמתחים סיבי הקולגן של האברון. מתיחתם מעוותת את קצוות סיב העצב וגורמת לפתיחת תעלות יונים וליצירת דחפים עצביים הנשלחים למערכת העצבים המרכזית דרך סיב העצב.

קצב הדחפים העצביים מעיד על גודל הכוח המופעל על האברון: בהפעלת כוח חזק במהירות מתעוררת תגובה דינמית מיידית, חזקה וקצרה של האברון, ולאחריה נמשכת תגובה סטטית חלשה יותר ופרופורציונלית לכוח המופעל על האברון.

הסיבים העצביים מסוג Ib מתחברים בין היתר דרך אינטרנוירון לנוירונים התנועתיים של השריר, דרך סינפסה בעלת השפעה מעכבת ויוצרים קשת רפלקס בעלת מנגנון משוב שלילי. כאשר מופעל כוח רב מדי על האברון (ועל השריר-גיד) מעוכבת פעולתו של השריר ומפחיתה את העומסים המופעלים עליו. ההפחתה בפעולת השריר מגנה עליו מקריעה ועל חיבור הגיד-עצם משבר תלישה.

ראו גם
------

* כישור השריר

לקריאה נוספת
------------

* אלי כרמלי, **השריר**, נווה-רם, עמ' 48, 2000.

* Guyton AC, Hall JE. **Textbook of Medical Physiology**, 9th Ed. W.B. Saunders Company, pp. 691-692, 1996.


| מערכות חוש |
| --- |
| מערכת הראיה | 

|  |  |
| --- | --- |
| התמרת האות | אור • עין • קרנית • קשתית • רשתית • תא אמקרין • תא גנגליון • תא קולט אור |
| המסלול העצבי | גרעין הברך הצדי • תצלובת הראייה • עצב הראייה • קליפת המוח הראייתית הראשונית • FFA |

 |  |
| מערכת השמיעה | 

|  |  |
| --- | --- |
| התמרת האות | גל קול • אוזן • שבלול (החלון הסגלגל, החלון העגול, קרום רייזנר, הקרום הבזילרי) • איבר על שם קורטי (תאי דייטר, תא שערה) |
| המסלול העצבי | הגנגליון הספירלי • גרעין השבלול • הגוש הזיתי העליון • גוף דמוי טרפז • הלמיניסקוס הצידי • גרעין הברך האמצעי • קליפת המוח השמיעתית הראשונית |

 |
| מערכת הריח | אף • נחיר • קונכיות האף • קולטני ריח (אנ') • פקעת ההרחה (אנ') • עצב הריח • קורטקס הריח הראשוני |
| מערכת הטעם | פה • לשון • פקעיות טעם • עצב הטעם • קורטקס הטעם הראשוני |
| המערכת הסומטוסנסורית
ֿ | 

|  |  |
| --- | --- |
| מערכת המישוש | גופיף פצ'יני • תאי מרקל • גופיף רפיני • גופיף מייסנר • הפיתול הבתר-מרכזי |
| מערכת הכאב | קולטן אזעקה |
| מערכת פרופריוספציה | אברון הגיד על שם גולג'י • כישור השריר |
| מערכת חישת החום | קולטן חום (אנ') |

 |

קישורים חיצוניים
----------------

ויקישיתוף מדיה וקבצים בנושא **אברון הגיד על שם גולג'י** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* TH: H3.03.00.0.00024

 |
כדור גומיות שנוצר מ-300 גומיות
כדורי גומיות ולידם תפוח עץ. בסיסו של הכדור האמצעי הוא כדור מפלסטיק
כדור הגומיות של סטיב מילטון שהחזיק בעבר בשיא העולמי
**כדור גומיות** הוא כדור אלסטי העשוי כולו מגומיות. הרכבת הכדור ומשחק עימו משמשים כתחביב.

הכנת כדור גומיות
----------------

ניתן להכין כדור גומיות מגומיות משרדיות רגילות או מגומיות מיוחדות המיועדות לכך. על מנת ליצור כדור גומיות מלפפים גומייה אחת סביב בסיס, חופן גומיות אחרות או כדור מחומר אחר וממשיכים ללפף גומיות סביב הבסיס. בתהליך הליפוף מנסה המלפף ליצור צורה של כדור, והתהליך נמשך עד להגעה לגודל הרצוי.

מעצם שמו, הכדור מורכב בדרך כלל מגומיות בלבד אך קיימות הוראות המאפשרות האצת התהליך באמצעות בסיס מכדור גומי או כדור נייר.

שיטה נוספת אך נפוצה פחות היא חיבור הגומיות אחת לשנייה ליצירת סרט ארוך וליפופו סביב הכדור.

כדורי גומיות ידועים
-------------------

ספר השיאים של גינס מכיר בכדור גומיות כקטגוריה רשמית. בשיא גינס לכדור הגומיות הגדול ביותר, מחזיק ג'ואל ווהל מלאודרהיל מפלורידה. הכדור שיצר ב-19 בנובמבר 2008, שוקל 4,097 ק"ג, גובהו 2.01 מטר והיקפו הוא 6.30 מטרים. הכדור מורכב מלמעלה 700 אלף גומיות משרדיות. הגומיות ששימשו לייצור הכדור נתרמו על ידי חברה לייצור כלים להרגעה פסיכולוגית. נכון ל-2018 הכדור נמצא בבעלות חברת "ריפלי תאמינו או לא" של רוברט ריפלי.

סטיב מילטון מאורגון, מחזיק השיא הקודם החל בבניית הכדור שלו ב-2006. מהלך הרכבת הכדור, מומן על ידי אופיס מקס, חברת בת של אופיס דיפו, שגם סיפקה לו את הגומיות לבנייה. הכדור שלו הורכב מכ-175 אלף גומיות, גובהו היה 1.67 מטר והיקפו היה 5.79 מטרים. מילטון החל בבנייה בנובמבר 2005, בתמיכת משפחתו ואחסן את הכדור בחנייה שלו.

מלבד מילטון, השיא הוחזק גם על ידי ג'ון באין מדלאוור שהחל בבניית הכדור שלו ב-1998 ושבר את השיא מ-1978. הכדור שהורכב מכ-850 אלף גומיות, שקל כ-1,420 קילוגרמים, וגובהו היה 1.52 מטרים.

| תאריך | שם | מקום | קוטר | היקף | משקל | מס' גומיות |
| --- | --- | --- | --- | --- | --- | --- |
| נובמבר 2008 | ג'ואל וול | לאונדרהיל, פלורידה | 2.01 מטרים | 7.0 מטרים | 4.516 טונות | ≈726,500 |
| נובמבר 2006 | סטיב מילטון | יוג'ין, אורגון | 1.68 מטרים | 5.8 מטרים | 2.3018 טונות | ≈175,000 |
| 1998 | ג'ון באין | וילימינגטון, דלאוור | 1.2 מטרים | 3.86 מטרים | 1.004 טונות | לא ידוע |

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **כדור גומיות** |

* ערגה שילוני, ‏ענק: הגבר שמרכיב כדור גומיות מאז גיל 3, באתר ‏מאקו‏‏, ‏15 בינואר 2014‏
* שיא הגינס של ג'ואל ווהל בערוץ של ספר שיאי גינס, סרטון באתר יוטיוב
* אספן מציג מספר כדורי גומיות, סרטון באתר יוטיוב
* מדריך להכנת כדור גומיות, סרטון באתר יוטיוב

הערות שוליים
------------

1. ↑  איך להכין כדור גומיות (באנגלית)
2. ↑  הכנת כדור גומיות (באנגלית)
3. ↑  ערגה שילוני, ‏ענק: הגבר שמרכיב כדור גומיות מאז גיל 3, באתר ‏מאקו‏‏, ‏15 בינואר 2014‏
4. ↑  כדור גומיות ששוקל 250 פאונד באתר הדיילי מייל (באנגלית)
5. ↑  ספר השיאים של גינס, 2006
6. ↑  ספר השיאים של גינס, עמ. 104, 2005
שמרטפית עם ילדה
קואופרטיב השמרטפות של גבעת הקפיטול
**שמרטף**, **שומר טף** או **בייביסיטר** (מאנגלית **Babysitter**) הוא אדם השומר על תינוק או ילד, על פי רוב תמורת תשלום כספי, בזמן שהוריו לא נמצאים כדי לטפל בו. בדרך כלל מדובר בשמירה קצרה, שהתשלום בגינה הוא לפי שעות שמירת הטף, למשל בעת שהורי הפעוט יוצאים לבלות. לשמירה קבועה של הפעוט מדי יום, כאשר הוריו יוצאים לעבודתם, משמש מטפל.

בקרב דוברי העברית המילה המקובלת ביותר היא "בייביסיטר", אך גם המילה "שמרטף" מקובלת. האקדמיה ללשון העברית לא מקבלת את המילה "שמרטף" והטיותיה בגלל בעיות בדקדוק ובהגייה, וגורסת שיש לומר "שומר טף".

תפקידו של השמרטף הוא לדאוג לשלומו, ולעיתים גם לתעסוקתו, של הפעוט, שהוריו לא רוצים להשאירו ללא השגחה. כדי להיות שמרטף לא נדרשת הכשרה מקצועית פורמלית, אך נדרש ידע בסיסי בטיפול בפעוט, בהתאם לגילו: האכלה, חיתול וכדומה. השכר לרוב נמוך יחסית למקצועות אחרים העוסקים בעבודה עם ילדים, כמו מורים פרטיים והנחיית חוגים. עיסוק זה מושך בעיקר נוער, ולא רבים מתפרנסים ממנו לאורך זמן.

אף שהעסקה כשמרטף נעשית פעמים רבות על בסיס שעות, מתקיימים בדרך כלל יחסי עובד-מעביד בין שומר הטף למעסיקיו, על כל המשתמע מכך מבחינת הזכויות שמקנים דיני העבודה לעובד (ובפרט הזכות לשכר מינימום).
ישנם בתי מלון המציעים שירותי שמירת טף לילדי משפחות השוהות במלון.

התפתחות חברתית
--------------

הקשרים הבין-אישיים הראשונים מתחילים בגיל הינקות במסגרת המשפחה. דמויות מטפלות כמו שמרטף או או-פר יכולות להיות מקור שני לקשרים משמעותיים עם אנשים בוגרים עבור הילד ובכך לוקחות חלק בתהליך ההתפתחות החברתית והחיברות שלו.

אמון
----

השגחה על ילדים הוא עיסוק הדורש אמון רב בין שני הצדדים: אמון של ההורים בשמרטף כי יבצע את תפקידו כהלכה ולא יפגע בילד בעת שהם לבדם, ואמון של השמרטף במעסיק שלא ינצל את השהות האינטימית עם השמרטף, בבית או בעת הסעת השמרטף לביתו, לשם הטרדה מינית. עמד על כך שופט בית המשפט העליון, מישאל חשין, בפסק דין שבו כתב:

> 
> הורים לילדים קטנים היוצאים את ביתם לבילוי מבקשים כי שמרטפית תשגיח על ילדיהם, ונוהג מקובל הוא במקומותינו שאב המשפחה מחזיר את השמרטפית לביתה במכוניתו בשעה מאוחרת של הלילה (ולעתים אף מביא הוא אותה לביתו). השמרטפית, שהיא דרך-כלל נערה רכה בשנים, נתונה לחסדו של האיש המבוגר היושב לידה במכונית, וחובה היא המוטלת עלינו לדאוג לבריאותן ולשלמותן על הנערות הנמנות עם קהיליית השמרטפיות, שלא ייעשו מעשי אוון בגופן.
> 
> 
> 
> — ע"פ 4754/05 שלום חיון נ' מדינת ישראל, ניתן ב־12 בספטמבר 2005
> 

מקרים לא מעטים של הפרת האמון הנדרש, מצד השמרטפים ומצד מעסיקיהם, נדונו בבתי המשפט בישראל.

ראו גם
------

* גננת

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **שמרטף** |
| ויקיציטוט ציטוטים בוויקיציטוט: **שמרטף** |
| ויקישיתוף תמונות ומדיה בוויקישיתוף: **שמרטף** |

הערות שוליים
------------

1. ↑  רוביק רוזנטל, מה עושים עם המילה הזו? שימוש ומשמעות של מילים
2. ↑  Baron, R. A. and Byrne, D. (2000). Social psychology. Boston: Allyn and Bacon
3. ↑  Calkins, Susan D. (Ed); Bell, Martha Ann (Ed), (2010). Child development at the intersection of emotion and cognition. Human brain development. Washington, DC, US: American Psychological Association
**ווסטוק גזפרום** (ברוסית: **Востокгазпром**) היא חברה בת של תאגיד גזפרום (99.98% מהמניות), שהוקמה ב-8 באפריל 1999 ומקום מושבה בעיר טומסק שבסיביר.

כיום החברה מתמחה בייצור גז ונפט ומיישמת אסטרטגיה שמטרתה להשיג יתרון תחרותי בפיתוח שדות עם מבנה גאולוגי מורכב והרכב פחמימני.

חברת ווסטוקגזפרום ממלאת תפקידים מובילים ברשימת המפעלים הגדולים ביותר בתעשיית הנפט והגז של המחוז הפדרלי בסיביר.

חברות בנות:

* OJSC Tomskgazprom
* LLC Sibmetakhim.

מוצרי החברה הם נפט, גז טבעי, עיבוי גז, מתנול וגז פחמימני מעובה.

ווסטוקגזפרום מחזיקה ברישיונות לזכות להשתמש במשאבים של שבעה אתרים מורשים (קזאן, אוסטנינסקי, ריבלסקי, מולדז'ינסקי, סוורו-ויסיאוגן, צ'קלובסקי וסומובסקי) הממוקמים באזור טומסק לצורך חקר גאולוגי, חקר וייצור חומרי גלם פחמימניים.

הנהלה
-----

מנכ"ל ווסטוקגזפרום הוא ויטאלי אנטולייביץ' קוטפוב. עד אוגוסט 2004 עמד בראש החברה, מי שמונה לאחר מכן למושל מחוז טומסק סרגיי ז'ווצ'קין, לאחר מכן עד סוף 2007, ניהל ויטאלי גאורגייביץ' יאקובלב את החברה.

קישורים חיצוניים
----------------

* 

* אתר האינטרנט הרשמי של ווסטוק גזפרום
* ווסטוק גזפרום, ברשת החברתית טוויטר

* ווסטוק גזפרום, ברשת החברתית VK